Igor Gaspl

Igor Gaspl (Игоръ Гаспл; 24. veebruar 1924, Voronež – 6. juuni 2001, Maardu) oli nõukogude eesti ajakirjanik ja propagandist, mitme eesti metsavendlust mustava teose autor.

Elulugu 
1943–1947 kuulus komsomoli ning oktoobris 1951 sai kommunistliku partei liikmeks. 1947–1952 õppis Voroneži Riiklikus Ülikoolis vene keelt ja kirjandust ning lõpetades kiitusega. Sõja ajal 1943. aastal kuulus Voronežis hävituspataljoni. 

1952 siirdus tööle Tallinnasse ajalehe "Sovetskaja Estonija" toimetusse, kuhu jäi kuni pensionile minekuni 1980ndate esimesel poolel. Suri 6. juunil 2001 Maardus.

Tema metsavendluse kuvandit ilmestava propagandistliku loomingu lipulaevaks on 1960. aastal avaldatud dokumentaaljutustuste kogumik „Tõestisündinud lood“, milles esitatud kuuest novellist kaks on pühendatud relvastatud vastupanule – „„Hunt“ püünises“ ja „Jätis“. 

1964. aastal ilmus ajalehes "Noorte Hääl"  jutustus „Langenud teenistuskohustuste täitmisel“, mille võib leida ka 1966. aasta kogumikust „Mehised inimesed“ pealkirja all „Langenud teenistuskohustuste täitmisel. Dokumentaaljutustus tšekist Jaan Põdrast“. Samuti publitseeriti nimetatud lugu 1984. aastal eestikeelsena trükivalgust näinud kogumikus „Kompromiss on välistatud. Lugusid Eesti tšekistidest“, kus see kannab nime „Teenistuskohustuste täitmisel“. Samast kogumikust võib leida veel ühe Gaspli lühijutu – „Lõksu „„penidele“.

Viited 

Eesti inimesed
Sündinud 1924
Surnud 2001